Адам и берберин први људи/8
ОСМА ПОЈАВА  
 
Милевина соба, Милева сама, шета се горедоле.  

МИЛЕВА: Уф, шта ћу радити, нестао ми прстен, а нисам га изгубила, знам да сам га скинула и на сто метила, а Љуба ми воду доноси. Мора он да је украо, док сам у материној соби била. Он је морао узети, па као што све шушка, шурује са Глађеновићем врашким, можда је њему показао и дао. Шта да радим, ако оштро ствар узмем, казаће да о том ништа не знају, а и тата бог зна како би то узео. (Мисли се) Но ја ћу то друкчије израдити. Прстен је код њих, зато би' главу дала. Ђока лудује за мном. (Задовољно смеши се) Ако је код њега, ја ћу дветри лепе речи, вратиће ми. Још ћу мало тражити, није л' се гдегод откотрљао, па ћу онда ићи у официну.    

Адам и берберин први људи